**Dodatok č. 1 ku Školskému poriadku**

V súlade so zákonom 245/2008 o výchove a vzdelávaní a o zmene a doplnení niektorých zákonov (ďalej len „školský zákon“), riaditeľ školy **vydáva Dodatok 1** ku Školskému poriadku, ktorý vymedzuje pravidlá hodnotenia a klasifikácie žiakov **Strednej odbornej školy techniky a remesiel – Műszaki Szakok és Mesterségek Szakközépiskola**, Rákocziho 23, Kráľovský Chlmec (ďalej len „SOŠTaR“).

**Článok 9**

**Hodnotenie a klasifikácia žiakov**

*Vkladá sa nový bod 19, ktorý znie:*

(19) Pri hodnotení a klasifikácii žiakov podľa Metodického pokynu č. 21/2011 je potrebné prihliadať aj na splnenie podmienok postupu do ďalšieho klasifikačného obdobia, resp. do vyššieho ročníka, t. j.

- zvládnutie základného učiva na teoretickom vyučovaní,

- realizácia súborných prác na odbornom výcviku a odbornej praxi

**Článok 10**

**Opravná skúška**

*Vypúšťa sa pôvodný článok 10 v plnom rozsahu*

*Vkladá sa nový článok 10, ktorý znie:*

1. Ak nemožno žiaka vyskúšať a hodnotiť v riadnom termíne v prvom polroku, žiak sa za prvý polrok nehodnotí; riaditeľ školy určí na jeho vyskúšanie a hodnotenie náhradný termín, a to spravidla tak, aby sa hodnotenie mohlo uskutočniť najneskôr do dvoch mesiacov po skončení prvého polroka.
2. Ak nemožno žiaka vyskúšať a hodnotiť v riadnom termíne v druhom polroku, žiak je skúšaný aj hodnotený za toto obdobie spravidla v poslednom týždni augusta a v dňoch určených riaditeľom školy.
3. Žiak, ktorý na konci druhého polroka neprospel najviac z dvoch vyučovacích predmetov, môže na základe rozhodnutia riaditeľa školy vykonať z týchto predmetov komisionálnu skúšku podľa § 57 ods. 1 písm. d).
4. Komisionálnu skúšku podľa § 57 ods. 1 písm. d) môže vykonať aj žiak, ktorý na konci prvého polroka neprospel najviac z dvoch vyučovacích predmetov, ktoré sa vyučujú len v prvom polroku.
5. Termín komisionálnej skúšky podľa § 57 ods. 1 písm. d) určí riaditeľ školy tak, aby sa táto skúška podľa
	1. odseku 3 vykonala do 31. augusta; žiakovi, ktorý zo závažných dôvodov nemôže prísť vykonať túto skúšku v určenom termíne, možno určiť náhradný termín na jej vykonanie do 10. septembra,
	2. odseku 4 vykonala do klasifikačnej porady za druhý polrok.
6. Žiak, ktorý sa bez závažných dôvodov nezúčastní komisionálnej skúšky podľa § 57 ods. 1 písm. d), z vyučovacieho predmetu neprospel.
7. Žiak nadväzujúcej formy odborného vzdelávania a prípravy a externej formy štúdia sa nehodnotí zo správania.
8. Ak plnoletý žiak alebo zákonný zástupca neplnoletého žiaka má pochybnosti o správnosti hodnotenia na konci prvého polroku alebo druhého polroku, môže do troch pracovných dní odo dňa získania výpisu hodnotenia vyučovacích predmetov a správania žiaka za prvý polrok alebo do troch pracovných dní do dňa skončenia obdobia školského vyučovania požiadať riaditeľa školy o vykonanie komisionálnej skúšky; ak je vyučujúcim riaditeľ školy, o preskúšanie žiaka možno požiadať zriaďovateľa. Preskúšať žiaka nemožno, ak bol v klasifikačnom období z príslušného vyučovacieho predmetu hodnotený na základe komisionálnej skúšky.

**Článok 11**

**Komisionálne skúšky**

*Vypúšťa sa pôvodný článok 11 v plnom rozsahu*

*Vkladá sa nový článok 11, ktorý znie:*

1. Žiak sa hodnotí podľa výsledkov komisionálnej skúšky, ak:
	1. vykonáva rozdielovú skúšku v strednej škole,
	2. požiada o preskúšanie plnoletý žiak alebo zákonný zástupca neplnoletého žiaka,
	3. podá vyučujúci pedagogický zamestnanec alebo riaditeľ školy podnet na preskúšanie žiaka,
	4. neprospel z vyučovacieho predmetu,
	5. študuje podľa individuálneho učebného plánu v strednej škole,
	6. je oslobodený od povinnosti dochádzať do školy,
	7. plní školskú dochádzku osobitným spôsobom.
	8. vzdeláva sa individuálne podľa § 24 alebo
	9. vykonáva komisionálnu skúšku s cieľom získať nižšie stredné vzdelanie.
2. Komisionálnu skúšku povoľuje alebo nariaďuje riaditeľ školy. Riaditeľ školy môže povoliť prítomnosť zákonného zástupcu neplnoletého žiaka alebo zástupcu zariadenia na komisionálnej skúške (Príloha č. 3).
3. Ak sa komisionálna skúška koná z dôvodu, že žiak neprospel z vyučovacieho predmetu a túto komisionálnu skúšku koná najmenej 20 % žiakov príslušného ročníka, komisionálna skúška sa môže konať za prítomnosti povereného zamestnanca Štátnej školskej inšpekcie a povereného zamestnanca orgánu miestnej štátnej správy v školstve.
4. V jeden deň môže vykonať žiak komisionálne skúšky najviac z dvoch vyučovacích predmetov.
5. Komisia pre komisionálne skúšky má najmenej troch členov, ktorých vymenúva a odvoláva riaditeľ školy. Výsledok komisionálnej skúšky vyhlási predseda komisie pre komisionálne skúšky verejne v deň konania komisionálnej skúšky. Výsledok každej komisionálnej skúšky je pre hodnotenie žiaka konečný.

Tento dodatok nadobúda účinnosť dňom schválenia riaditeľom školy, t. j. od 16.1.2023.

**Príloha č. 3 ku Školskému poriadku**

Váž. pani

Mgr. Enikő Pogányová

riaditeľka školy

SOŠ TR – MSZésM SZKI

Rákocziho 23

077 01 Kráľovský Chlmec

Kráľovský Chlmec, dd.mm.rrrr

**Vec: Žiadosť o preskúšanie žiaka**

V súlade s § 57 ods. (1) bod c) zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a následne článku 11 ods. (2) školského poriadku žiadam riaditeľa školy o povolenie preskúšania žiaka za obdobie ............ školského roka .................. v náhradnom termíne:

priezvisko a meno: .............................................................

trieda/odbor: ......................................................................

z predmetu: ........................................................................

**Odôvodnenie:** ..........................................................................................................................................................................................................................................................................................................................................................................................................................................

*napr.:*

Žiaka nebolo možné vyskúšať a klasifikovať v riadnom termíne v 1. polroku šk.r. 2022/2023 pre vysokú absenciu a podľa Metodického pokynu č. 21/2011 na hodnotenie a klasifikáciu žiakov stredných škôl nemá dostatok známok z daného predmetu.

*(uviesť iné dôvody)*

S pozdravom

Vyučujúci: Titul, priezvisko a meno, podpis

**Vyjadrenie riaditeľa školy:** povoľujem/nepovoľujem komisionálne preskúšanie žiaka.

 ......................................................

 Mgr. Enikő Pogányová

 riaditeľka školy